Torre del Palau (Terrassa)

Jauregiko dorrea (katalanez Torre del Palau) Terrassa (Katalunia) hiriko gaztelu jauregitik geratzen aztarna bakarra da. Zutik utzi zuten egitura bakarra izan zen, 1891n gazteluaren azken jabeak geratzen zena botatzea erabaki zutenean 1016. urtean dokumentatua dago lehen aldiz. Urte luzez 19. mendera arte kartzela izan zen. 1994. urtean utzi zitzaion udalerriari eta 21. mendean Terrassako Museoaren parte da. Deskribapena Zilindro-formako eraikuntza erromanikoa da, uharriekin eta harlanduz eraikia. Oinplano zirkularra du, 26,70 m-ko altuera eta 7,5 m-ko diametroa oinarrian. Hainbat mailatan banatzen da; behekoa, erdi lurperatua, harrizko ganga batez estalia dago eta lehen solairuarekin komunikatzen da. Lehen solairutik eskailera kiribil bat abiatzen da, goiko bi solairuekin lotzen dena, hauek adreiluzko gangaz estaliak daudelarik. Jatorrizko sarrera zorutik 7 bat m-ra dago, eta 21. mendean metalezko eskailera moderno batetik igotzen da. Ate erromaniko originaletik erdi-puntuko arku bat baino ez da geratzen. Dorreak irekidura pare bat ditu, eta horietatik leihate gotikoa nabarmentzen da lehen solairuaren parean, 16. mendeko gehikuntza izatez. Terrassako beste eraikin batean, Vallparadisko gazteluan jatorrizko leihate eta atari gotikoak kontserbatzen dira. Goiko koroatze-apaundura modernoa da, 19. mendearen amaierakoa, Lluís Muncunill arkitektoak egina (hiriko udaletxearen egilea). Erreferentziak Kanpo estekak Artikulu hau, osorik edo zatiren batean, gaztelaniazko Wikipediako «Castillo-Palacio de Tarrasa» artikulutik itzuli da; zehazki, 2024-01-25eko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.